Diari Oficial de la Generalitat Valenciana


Sumari del DOGV 5975, del 16-03-2009 (2009/2462)

Assumpte civil 000132/2005. Notificació de la sentència a Henrikas Dilionas.
----------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2462


Data del document
:   13-02-2009

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 000132/2005. Notificació de la sentència a Henrikas Dilionas. [2009/2462]  
Judici: mesures en relació amb els fills 000132/2005  
Part demandant: Tatiana Penalva de Farias.  
Part demandada: Henrikas Dilionas.  
En el judici esmentat s'ha dictat la sentència de data 17 d'octubre de 2008, que té la dispositiva, literalment, com es diu:  
«Sentència  
Torrevieja, 17 d'octubre de 2008.  
Dispositiva  
Estimar la demanda, i per tant:  
Primer. Disposar les mesures definitives següents a favor de la menor Katrina Penalva Diliunaite:  
A) La filla menor Katrina quedarà sota la guarda i custòdia de la mare, sense perjudici de la pàtria potestat compartida per ambdós progenitors.  
B) Quant al règim de visites del pare respecte de la filla, així com de vacances, el temps de visita consistirà en caps de setmana, des de les 20.00 hores del divendres a les 20.00 hores del diumenge, amb la recollida i restitució de la menor al domicili del progenitor custodi. Els períodes de vacances escolars s'assignen per dues meitats, segons el calendari escolar, per l'estiu, Setmana Santa i Nadal. La primera meitat inclou el mes de juliol i des de les 10.00 hores del dia d'inici de les vacances de Nadal i Setmana Santa. I la segona meitat inclou l'agost i des de les 10.00 hores del 30 de desembre i del Divendres Sant fins a les 20.00 hores del dia anterior al d'inici del col·legi; correspon l'elecció de la meitat corresponent als progenitors de mutu acord i, en cas de discrepància, elegirà el pare els anys imparell i la mare els parells. A més, s'assignen al règim de visites els dies del natalici de cada pare; els fills podran decidir lliurement acudir al natalicis d'altres familiars fins al quart grau. En cas de malaltia de la xiqueta, hospitalització i semblants, ambdós progenitors estaran amb ella.  
C) En concepte d'aliments de la filla, s'estableix una pensió de quatre-cents euros (400 €) mensuals, que cada progenitor no custodi ha de satisfer per mesos anticipats, dins dels cinc primers dies de cada mes, en el compte corrent que a este efecte designe el progenitor custodi, i no s'admetrà cap altra forma de pagament que la transferència bancària a eixe compte. La quantitat esmentada s'actualitzarà de forma anual a partir del mes de gener en la mateixa variació que experimente l'IPC publicat per l'institut Nacional d' Estadística o índex o organismes que el substituïsquen en el futur. Les despeses de caràcter extraordinari que es generen en l'atenció als fills comuns seran pagades a mitges entre els progenitors; aquell que les haja de realitzar haurà de consultar-ne, de forma prèvia, a l'altre, tant la necessitat com el cost total.  
Segon. No pertoca fer un pronunciament especial respecte de les costes processals.  
Notifiqueu esta resolució a les parts i indiqueu-los que no és ferma i s'hi pot interposar un recurs d'apel·lació, del qual coneixerà l'Audiència Provincial d'Alacant, Secció Novena, amb seu a Elx. Si s'escau, el recurs d'apel·lació es prepararà davant d'este tribunal dins del termini de cinc dies comptadors des de l'endemà de la notificació.  
Una vegada siga ferma esta sentència, esteneu un exhort al registre civil on consta inscrit el naixement, adjuntant-hi una testimoniança d'esta resolució per a practicar les anotacions que corresponguen.  
Arxiveu l'original d'esta resolució en el llibre de sentències i uniu-ne una testimoniança literal a les actuacions corresponents.  
Esta és la meua sentència que, jutjant definitivament, pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 13 de febrer de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència a la part demandada Henrikas Dilionas.  
Torrevieja, 13 de febrer de 2009.- La secretària judicial: Purificación Guillamón Ayala.